Document ID: 32008D0656

РЕШЕНИЕ НА КОМИСИЯТА
от 28 юли 2008 година
относно допустимостта на нотификациите във връзка с подновяване на включването в приложение I към Директива 91/414/ЕИО на Съвета на активните вещества азимсулфурон, азоксистробин, флуроксипир, имазалил, крезоксим-метил, прохексадион-калций и спироксамин и установяването на списък на съответните нотификатори
(нотифицирано под номер C(2008) 3855)
(текст от значение за ЕИП)
(2008/656/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1),
като взе предвид Регламент (ЕО) № 737/2007 на Комисията от 27 юни 2007 г. относно установяване на процедурата за подновяване на включването на първа група активни вещества в приложение I към Директива 91/414/ЕИО на Съвета и изготвяне на списък на тези вещества (2), и по-специално член 5 от него,
като има предвид, че:
(1)
Директива 91/414/ЕИО предвижда, че при поискване включването на активно вещество може да бъде подновявано веднъж или няколко пъти за срок, ненадхвърлящ 10 години.
(2)
Производителите на активните вещества, изброени в приложение I към Регламент (ЕО) № 737/2007, представиха на съответните докладващи държави-членки нотификации, в които се иска подновяване на включването на тези активни вещества в приложение I към Директива 91/414/ЕИО.
(3)
Съответните докладващи държави-членки оцениха нотификациите и съобщиха своята преценка на Комисията. На базата на преценка нотификациите следва да бъдат приети като допустими.
(4)
Имената и адресите на производителите, чието нотифициране е прието като допустимо, следва да се публикуват от Комисията, за да се гарантира, че могат да бъдат установени контакти за общи документации,
ПРИЕ НАСТОЯЩОТО РЕШЕНИЕ:
Член 1
Нотификациите, представени от производителите, изброени в приложението, са допустими.
Имената и адресите на тези производители са посочени в приложението.
Член 2
Адресати на настоящото решение са държавите-членки.
Съставено в Брюксел на 28 юли 2008 година.

Labels: 0
3
1
6